b'\n_START_ARTICLE_\nArthur Henderson\n_START_SECTION_\nZgodnje \xc5\xbeivljenje\n_START_PARAGRAPH_\nArthur Henderson se je rodil v okolici\xc2\xa0Glasgowa na\xc2\xa0\xc5\xa0kotskem\xc2\xa0leta 1863 slu\xc5\xbekinji in tekstilnem delavcu. O\xc4\x8de je umrl zgodaj pri 10 letih. Po o\xc4\x8detovi smrti se je preselil v Newcastle\xc2\xa0na severovzhodu Anglije, kjer se je mama Agnes vnovi\xc4\x8d omo\xc5\xbeila._NEWLINE_Henderson je kot otrok delal v tovarni lokomotiv od starosti 12 let. Ko je kon\xc4\x8dal vajeni\xc5\xa1tvo je pri 17 letih, je \xc5\xa1el v Southampton za leto dni in se vrnil v Newcastle kot livar._NEWLINE_Leta 1879 je postal metodist (\xc5\xbee prej se je udele\xc5\xbeeval obredja kongregacionalistov) in postal pridigar. Ko je izgubil slu\xc5\xbebo 5 let kasneje, se je pri\xc4\x8del \xc5\xa1e bolj ukvarjati s pridiganjem. Po nekaj letih pridiganja leta 1892 Henderson vstopi v svet sindikalne politike, ki je tedaj v samem za\xc4\x8detku organizacije delovne sile po industrijski revoluciji v politi\xc4\x8dno gibanje. Pomaga pri delu Dru\xc5\xa1tva prijateljev livarjev. Je \xc4\x8dlan odbora, ki se ukvarja s pogajanji sindikatov, znan predvsem kot aktivni prepre\xc4\x8devalec stavk in iskalec re\xc5\xa1itev. Nasprotuje zvezam sindikatov, saj je prepri\xc4\x8dan, da bo to pomenilo le \xc5\xa1e ve\xc4\x8d stavk.\n_START_SECTION_\nDelavska stranka\n_START_PARAGRAPH_\nLeta 1900 je Henderson eden od ustanovnih \xc4\x8dlanov delavske stranke (tudi laburisti\xc4\x8dna stranka) kot eden 129 predstavnikov sindikatov in delegatov socialistov, ki so pri\xc4\x8deli stranko. Tri leta kasneje je tudi poslanec in celo blagajnik stranke._NEWLINE_Vidno napreduje v stranki, pa tudi stranka postaja vedno bolj uspe\xc5\xa1na in leta 1906 \xc5\xbee pridobi 29 sede\xc5\xbeev. Leta 1908 postane celo voditelj stranke za dve leti._NEWLINE_Leta 1914 izbruhne prva svetovna vojna. Zaradi protestnega odstopa vodje stranke\xc2\xa0Ramsaya MacDonalda, ga nasledi\xc2\xa0Henderson, ki postane celo del koalicijske vlade in tako \xc4\x8dlan vlade, odgovoren za izobra\xc5\xbeevanje (taki resorji niso del o\xc5\xbeje vlade).\xc2\xa0_NEWLINE_Z padcem vlade med vojno, odstopi\xc2\xa0Asquith in ga nasledi David Lloyd George, Henderson pa postane celo del vojnega kabineta kot minister brez listnice. Iz razlogov politi\xc4\x8dnega protesta leta 1917 odstopi, saj zavrnejo njegov predlog mednarodne konference na temo vojne. Kaj kmalu odstopi tudi kot vodja stranke.\n_START_SECTION_\nPovojno obdobje\n_START_PARAGRAPH_\nPo kraj\xc5\xa1i krizi vnovi\xc4\x8d postane pomemben del stranke, tokrat vodja svoje poslanske skupine, a \xc5\xbee 1922 izgubi svoj sede\xc5\xbe._NEWLINE_Za kratek \xc4\x8das je del delavske vlade, ki kaj kmalu izgubi volitve. Henderson no\xc4\x8de spodbijati MacDonaldov polo\xc5\xbeaj v stranki, zato objavi delo premisleka o nadaljnjem delu stranke. Leta 1929 postane celo zunanji minister in tako podpira delo Lige narodov._NEWLINE_Med veliko gospodarsko krizo\xc2\xa0se dr\xc5\xbeava odlo\xc4\x8di ob visoki brezposelnosti, da bo prepolovila socialno pomo\xc4\x8d brezposelnim, kar naredi polo\xc5\xbeaj delavske stranke zelo mu\xc4\x8dnega. Vlada to odlo\xc4\x8ditev sklene ob ohranjanju zlata kot standarda denarne vrednosti. MacDonald zapusti delavske interese in sklene vlado narodne enotnosti, kar stranka ne odpusti, Henderson je eden edini, ki ne sogla\xc5\xa1a, da MacDonalda ne iz\xc5\xbeenejo iz stranke._NEWLINE_Henderson je tako ponovno leta 1931 postal vodja stranke, ki postaja klju\xc4\x8dna opozicija MacDonaldovi vladi. MacDonald na volitvah zmaga s premo\xc4\x8dno ve\xc4\x8dino, Henderson pa utrpi izgubo poslanskega sede\xc5\xbea kot tudi poraz stranke.\xc2\xa0Ob naslednjih volitvah stranka pridobi nazaj svoje rezultate.\n_START_SECTION_\nKariera ob koncu\n_START_PARAGRAPH_\nHenderson se vrne zmagovito v parlament. V politi\xc4\x8dni karieri se je dokazal kot poslanec, ki se je najve\xc4\x8dkrat vrnil po prej\xc5\xa1njem volilnem porazu, dosegel pa je tudi uspehe v volilnih okrajih, kjer prej ni \xc5\xa1e kandidiral. Od leta 1931 naprej pa do konca \xc5\xbeivljenja vidno vlaga energijo v prepre\xc4\x8devanje vojnega obra\xc4\x8duna. Tako je pomemben udele\xc5\xbeenec Svetovne lige miru in predseduje \xc5\xbdenevski konferenci razoro\xc5\xbeitve. Leta 1934 je nagrajen z Nobelovo nagrado za mir._NEWLINE_Henderson je umrl leta 1935 ob dopolnjeni starosti 72 let. Dva njegova sinova sta se vidno udejstvovala v delavski stranki in bila nagrajena s plemi\xc5\xa1kim naslovov barona.'